b'\n_START_ARTICLE_\nSue Harrison\n_START_PARAGRAPH_\nSue Harrison (s. 1950) on yhdysvaltalainen kirjailija, jonka teokset kuvaavat alkuper\xc3\xa4iskansojen el\xc3\xa4m\xc3\xa4\xc3\xa4 esihistoriallisella ajalla Amerikan pohjoisilla alueilla._NEWLINE_Sue Harrison on kotoisin Michiganista. Kouluaikoinaan h\xc3\xa4n opiskeli englannin kielt\xc3\xa4 ja kirjallisuutta. H\xc3\xa4n innostui tutkimaan alkuper\xc3\xa4iskansoja ja p\xc3\xa4\xc3\xa4ttikin ryhty\xc3\xa4 opiskelemaan kuutta Amerikan alkuper\xc3\xa4iskielt\xc3\xa4. Lis\xc3\xa4ksi h\xc3\xa4n opiskeli arkeologiaa, antropologiaa ja maantiedett\xc3\xa4._NEWLINE_H\xc3\xa4n on saavuttanut kirjoillaan valtavan suosion. Harrison kirjoittaa kirjojaan asiantuntevasti ja uskottavasti. H\xc3\xa4nt\xc3\xa4 onkin kiitetty siit\xc3\xa4 ja my\xc3\xb6s kerronnan el\xc3\xa4vyydest\xc3\xa4._NEWLINE_H\xc3\xa4nen kirjojaan on ilmestynyt 18 maassa Euroopassa ja Aasiassa.'